MISERABLES-IV-WEB	Era tapia deth camin de ronda dera Fòrça formaue ua linha dentada e desparièra, pujaue e baishau, descenie entara casèrna de Pompièrs, e se quilhaue entara casa de Banhs, ère talhada per diuèrsi edificis, e non auie era madeisha nautada per Hotel Lamoignon que peth carrèr Pavée; pertot presentaue linhes verticaus e angles drets; ath delà es centinèles aurien vist en aguest cas er ombriu perfil der hugitiu; e enquia e tot aquerò, eth camin recorrut per Thenardier quede lèu inexplicable.